
· Introducció
A Moçambic, i segons a quins indrets, el cotxe és un bé de necessitat com el menjar i sense aquest mitjà de transport no es pot anar al metge, al mercat, tenir una feina, muntar un negoci, anar a l’escola, etc. I per què es vol comprar un vehicle tot terreny i d’una marca concreta? Fonamentalment les causes són dues, la primera és la solidesa del vehicle i l’altre perquè és l’únic concessionari de cotxe que hi ha a Tete i, per tant, a l’hora de trobar recanvis està més a l’abat.

El mitjà de transport que actualment utilitza i condueix el pare Albert és un vell Toyota 4x4, que està atrotinat, que molt sovint no s’engega, s’escalfa i s’espatllen peces. El cotxe és de tots i per tot. 
· Projecte

El projecte consisteix essencialment en l’adquisició d’un vehicle nou marca Toyota, model Hilux 3.0 Diesel 5L-E cabina senzilla oberta tipus Pick-Up caixa metàl·lica per a 1.176 Kg de carga i 70 CV de potència. 
· Objectiu

La finalitat d’aquest projecte són les utilitats o funcions que tindrà el vehicle i aquestes són molt diferents a les que pensem o fem servir nosaltres, perquè per a ells el vehicle és:
· una ambulància: transportant malalts, parteres, accidentats, etc

· desplaça gent gran

· Porta llenya del bosc

· Porta gent a treballar d’un poble a l’altre

· Porta el correu i encàrrecs de la ciutat

· Porta gent al mercat a vendre els seus productes

· Trasllada el blat de moro i altres productes del camp a moldre perquè no poden pagar el transport. 

· Transporta material gros i pesant
· Inversió

El cost del projecte és d’uns 30.000 dòlars, l’equivalent a 22.000 o 24.000 €, depenent del canvi del dia.
· Ingressos

Els recursos econòmics per cobrir la inversió del projecte han sortit de la subvenció que ens ha atorgat la Fundació Caixa Girona, la qual cobreix íntegrament l’import total del projecte.

· Data d’inici
El projecte Toyota 4x4 es va iniciar el dia 8 d’abril de 2006, segons l’acta del mateix dia on s’acordava l’obertura d’un nou compte corrent exclusivament per l’adquisició del vehicle.

Posteriorment, al setembre de 2006 es va demanar una subvenció a la Fundació de la Caixa Girona per a sufragar el projecte, la qual fou aprovada al mes de novembre del mateix i el 23 de febrer de 2007 ens va ingressar la subvenció al compte corrent.

Girona, abril de 2006
· Conclusió
Aquest projecte, i gràcies a la subvenció de la Fundació Caixa Girona, es conclourà quan rebem la factura a nom de Xangara i del pare Albert i autoritzem i manem la corresponent transferència bancària per l’import de 22.000 €.

Girona,  23 de febrer de 2007

